汪渢

汪渢（），字魏美，浙江錢塘縣人。明末文人，入清不仕。

生平
汪渢年少孤貧力學，崇禎十二年（1639年）舉己卯科浙江鄉試。明亡，不再應科舉，因兵亂奉母入天台。不久海上師起，方返回錢塘，居北郭外。為「湖上三高士」之一《清稗類鈔·隱逸類》：汪魏美為三高士之一　錢塘汪渢，字魏美，嘗舉明崇禎己卯鄉試。娶錢飛卿之女，盛傭入門，誡之，乃屏侍婢，躬操作。明亡，棄科舉，姻黨欲強之試禮部，出千金眎其妻，俾勸駕。妻曰：「吾夫子不可勸，吾亦不屑受此金也。」嗣因兵亂奉母入天台。海上師起，群盜滿山谷，始反錢塘，居北郭外。室如懸罄，處之晏如。當是時，湖上有三高士之目，汪其一也。當事皆重之，監司盧高尤下士，一日，遇之於僧舍，問汪孝廉何在，汪應曰：「適在此，今已去矣。」盧悵然，不知應者即汪也。盧嘗遣人通殷勤於三高士，約置酒湖船，以世外禮相見。其二人幅巾抗禮，盧相得甚歡，惟以汪不至為恨事。已知其在孤山，放船就之，終排牆遁去。。

事跡
汪渢臨終，作五言詩-{云}-：「大化無停晷，道術久殊轍。住世守頑形，問途猶未徹。至人本神運，可會不可說。冰泮水還清，雲開月方潔。一旦破樊籠，逍遙從此別。」投筆就寢而逝《新世說·卷五》：汪名渢，浙江錢塘人。少孤貧力學，與人落落寡偕，人號曰「汪冷」。既隱於北郭，足不入城市。有司或以俸金為壽，不能卻者，埋之。貴人請銘墓，饋百金，拒弗納，始居孤山，遷大慈庵，又遷寶名院，匡床布被外，殘書數卷。出或返或不返，莫可蹤跡。遇好友飲酒，一斗不醉。氣象瀟灑，塵事了不關懷。然夜觀乾象，晝習壬遁，知其耿耿者猶未已也。年四十八，終寶名僧舍。臨終書五言詩一章云：「大化無停晷，道術久殊轍。住世守頑形，問途猶未徹。至人本神運，可會不可說。冰泮水還清，雲開月方潔。一旦破樊籠，逍遙從此別。」投筆就寢而逝。。

參考文獻

Category:明遺民
Category:錢塘縣人
F